Magda Šaturová

Magda Šaturová-Seppová PhDr. (* 4. júl 1929, Bratislava† 10. september 2016, Bratislava) bola slovenská doktorka filozofie, prekladateľka, redaktorka, autorka a esperantistka.

Je známa ako autorka rady učebných pomôcok pre kurzy esperanta a hlavná redaktorka rozsiahleho esperantského diela Slovaka Antologio (slovensky Slovenská antológia).

 Životopis 
 Vzdelanie 
Navštevovala štátne gymnázium v Novom Meste nad Váhom, kde zmaturovala v 1948. Na Filozofickej fakulte Univerzita Komenského v Bratislave vyštudovala odbor Anglická literatúra, ktorý ukončila v 1952.

Plynulo ovládala maďarčinu, nemčinu, angličtinu, francúzštinu, esperanto a taliančinu.

 Profesijný život 
Šaturová v rokoch 1952-1955 pracovala ako prekladateľka vo vydavateľstve krásnej literatúry Tatran v Bratislave. V rokoch 1955-1986 pracovala v Slovenskom pedagogickom nakladateľstve, kde redigovala jazykové učebnice a slovníky.

Prekladala z angličtiny, maďarčiny a esperanta.

 Osobný život 
S manželom Dr. Františkom Šaturom mali deti Tomáša, Magdu a Františka.

Jej najväčším koníčkom bola beletria. Tiež obľubovala hudbu a spev.

 Esperantské hnutie 
Ako 16-ročná sa začala učiť esperanto so svojou priateľkou Máriou Tomašovičovou. Už ako 20-ročná viedla kurz esperanta pre dospelých v Česku. Neskôr vyučovala vo viacerých kurzoch a letných školách.

Spoluzaložila a organizovala slovenskú sekciu Medzinárodného združenia katolíckych esperantistov (IKUE). Od 1990 bola národnou reprezentantkou IKUE.

Bola členkou Medzinárodnej akadémie vied v San Maríne.

Presadila vydanie a bola hlavnou redaktorkou Slovaka Antologio (slovensky Slovenská antológia), prehľadu slovenskej literatúry v esperantskom preklade.

 Ocenenia 
Slovenská esperantská asociácia v roku 1987 ocenila Šaturovú Striebornou medailou.

Počas 89. ročníka svetového kongresu esperanta v roku 2004 bola vyhlásená za Čestnú členku UEA.

 Dielo 
 Knižná tvorba 
 Rozprávate po esperantsky: Ĉu vi parolas Esperante?, 1965 
 Esperanto do vrecka, 1970, Slovenské pedagogické nakladateľstvo. 
 Anglické skratky, 1979, Slovenské pedagogické nakladateľstvo (1981. 2. vydanie).
 Esperantsko-slovenský turistický slovník, 1989, Slovenské pedagogické nakladateľstvo, ISBN 8586014432232. 
 Slovensko-esperantský turistický slovník, 1991, Slovenské pedagogické nakladateľstvo, ISBN 80-08-01440-7.
 Slovensko-anglický turistický slovník, 1991, Slovenské pedagogické nakladateľstvo, ISBN 80-08-01441-5 Databazeknih.cz.
 Slovensko - anglický, Anglicko - slovenský turistický slovník, 1992, Slovenské pedagogické nakladateľstvo.  
 Slovensko-anglický slovník, 1993, Slovenské pedagogické nakladateľstvo, ISBN 80-08-01982-4.
 Šaturová-Seppová, Magda; Šatura, František: Esperanto pre každého, 2004, Espero, ISBN 80-9690-423-X. 
 Anglicko-slovenský a anglicko-slovenský mini slovník, 2006, TOPAS, ISBN 80-8535-326-1.
 Slovensko-anglický a anglicko-slovenský slovník, 2007, TOPAS.
 Anglicko-slovenský a slovensko-anglický mini slovník, 2009, TOPAS, ISBN 978-80-8535-337-2. 

 Preklady  
 Každý zomiera sám, David Howarth, 1964, Mladé letá, edícia: Dobrodružné čítanie.
 Hebký chvostík, Erskine Caldwell, 1966, Mladé letá, edícia: Poslušné písmenká.
 Zbohom, pán profesor, James Hilton, 1967, Mladé letá. 
 Mesto ako Alice Springs, Nevil Shute, 1968, Vydavateľstvo politickej literatúry.
 Odvážni kapitáni, Rudyard Kipling, 1971, Mladé letá. 
 Najkrajšie prázdniny, István Fekete, 1974, Mladé letá, edícia: Dobré slovo.
 Let do nebezpečenstva, Arthur Hailey, John Castle, 1976, Mladé letá.
 Pušky a holuby, Sándor Tatay, 1980, Mladé letá.
 Dúha, David Herbert Lawrence, 1982, Tatran. 
 Počuj môj plač, Mildred D. Taylor, 1982, Mladé letá, edícia: Čajka.
 Zimné prázdniny, István Fekete, 1989, Mladé letá, ISBN 80-06-00102-2.
 Zmluvy v Starom zákone, Michael Kolarcik, 1996, preklad: Magda Šaturová, Augustín Valentovič, Dobrá kniha, ISBN 80-7141-133-7.Zmluvy v Starom zákone Kolarcik, Michael, Knižnica UPeCe, upc.uniba.sk 
 Ježiš, Meryl Doney, 1995, Alfa-Konti, ISBN 80-88739-16-0 Index Translationum, unesco.org.
 Detektívne príbehy otca Browna, Bruce Marshall, 1996, preklad: Magda Šaturová-Seppová, Karol Dlouhý, Spolok svätého Vojtecha, ISBN 80-7162-167-6.
 Dcéra kráľovská, Gilbert Keith Chesterton, 2001, Dobrá kniha, ISBN 978-80-7141-367-7.
 Návrat márnotratného syna, Henri J. M. Nouwen, 2001, Dobrá kniha, ISBN 978-80-7141-635-7.

 Kurzy esperanta 
 Esperanto - rozhlasový kurz pre začiatočníkov, Česko-slovenský rozhlas, 1967-1968, 1969-1970
 Esperanto - rozhlasový kurz pre pokročilých, Československý rozhlas, 1972-1973, 1974
 Esperantský kurz, časopis Rodinné spoločenstvo, 1993

 Články 
 Srdce som krájala zmenené na chleby, časopis Kultúra, č. 11, ročník 2, strana 10 Považská knižnica v Považskej Bystrici, katalog.tsk.sk.

 Referencie 

 Pozri aj 
 Slovenská literatúra 

 Externé odkazy 
 Šaturová-Seppová, Magda, 1929-, Súborný katalóg TSK, tsk.sk
 Šaturová-Seppová;, Magda, Súborný katalóg reg. knižníc BBSK 

 Zdroj 

Kategória:Slovenskí esperantisti
Kategória:Slovenskí prekladatelia
Kategória:Slovenskí redaktori
Kategória:Osobnosti z Bratislavy